Kind vermis nadat swerm bye hom jaag | Maroela Media
Kind vermis nadat swerm bye hom jaag
Die Nasionale Seereddingsinstituut (NSRI) se hulp is Saterdag ingeroep nadat inwoners vermoed het dat 'n kind by die hawe in Hermanus in die Wes-Kaap in die see gespring het nadat hy deur 'n swerm bye gejaag is.
Deon Langenhoven, NSRI se Hermanus-bevelvoerder, het gesê die organisasie se noodreddingspan is omstreeks 13:00 na die toneel geroep om die polisie met hul soektog te help.
"Volgens inligting is 'n groep van vyf kinders ongeveer sewe jaar oud deur 'n swerm bye gejaag. Hulle het glo in verskillende rigtings gehardloop om van die bye weg te kom," het Langenhoven gesê.
Vier van die kinders was ongedeerd, maar een is vermis, het hy gesê. "Daar is gevrees dat die kind by Blowhole langs die hawe in die see gespring of geval het en 'n soektog is van stapel gestuur."
Langenhoven het gesê dit het kort daarna aan die lig gekom dat die vermiste kind deur bye gesteek is en deur lede van die publiek na 'n hospitaal gehaas is waar hy behandel is.
"Nadat al die kinders gevind is, was die NSRI se hulp nie meer nodig nie. Die polisie sal die voorval ondersoek," het Langenhoven gesê.
Bekende Pta-restaurant in brand verwoes
UWK-bestuur versoek studente om betogings te staak
Coen Hattingh · 3 jaar gelede
Ai dit is so jammer oor Cradle Rock. Net nou die aand na 'n inset op TV na die oulike restaurant gekyk. Dis hartseer.